kardosdrur/scandi-wiki huggingface dataset:
Vilhelm Frederik Laub

Vilhelm Frederik Laub (født 6. august 1805 i Frørup Præstegård, Fyn, død 10. april 1845) var en dansk bogtrykker og redaktør, bror til Otto Laub og far til Ernst Laub.

Laub var søn af sognepræst Hieronymus Laub og Louise Frederikke født Zinck. Han var bogtrykker i Nykøbing Falster. 1829 debuterede han med digtet Eventyret paa Flyttedagen (under pseudonymet "Peter Hartvig Algreen"). 1834 blev det fulgt af digtet Frode Fredegod. 13. december 1839 fik han bevilling som udgiver og redaktør af Lolland-Falsters Stiftstidende. Han blev 1844 borgerrepræsentant i Nykøbing Falster.

1836 ægtede han Christiane Kirstine (Christine) Thoma Wilhelmine Thomsen.

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Bogtrykkere fra Danmark
Chefredaktører fra Danmark
Danskere i 1800-tallet
Vilhelm Frederik
Kommunalpolitikere fra Danmark
Personer fra Fyn
Digtere fra Danmark
Little Venice

Little Venice er et kvarter i det centrale London, i distriktet City of Westminster. Det er placeret i krydset mellem Grand Union Canal og Regents Canal.

Bydele i London
Hamarstammen

Hamarstammen (Hamer) er et samfund ved Omo-floden i sydvestlige Etiopien. Den bor i Hamer woreda (eller distrikt), en frodig del af Omo-flodedalen i Debub Omo Zonen i Southern Nations, Nationalities og Peoples Region (SNNPR).

Levebrød 
De er kvæg-nomader, og deres kultur lægger stor vægt på kvæget.

Uddannelse 
Den assisterende administrator af Hamer Bena, Ato Imnet Gashab, har fortalt, at kun seks stammeledere nogensinde har afsluttet en gymnasial uddannelse.

Befolkning  
Den nationale folketælling i 2007 talte 46.532 medlemmer af Hamarstammen; de 957 boede i byer. Langt hovedparten (99,13%) bor i SNNPR.

Skikke 
Som led i manddomsprøver skal en ung mand løbe over en række af køer. Men inden da skal han forbi store grupper af kvinder, som hopper og danser mens de blæser på trompeter, så køerne bliver bange. Kvinderne har lange pinde til at piske den unge mand til blods, så han kan få store smukke ar på ryggen.

Folkeslag i Etiopien
Invariant

I matematikken er en invariant en egenskab ved et objekt, som forbliver konstant under en bestemt operation. Invarianter benyttes i mange grene af matematikken blandt andet i algebra, topologi og geometri.

Et eksempel 
Følgende klassiske eksempel illustrerer princippet bag invarianter. Betragt et skakbræt, hvor to modstående hjørnestykker er blevet fjernet. Spørgsmålet er nu, om det er muligt at dække de resterende felter med dominobrikker, således at hver dominobrik optager to nabofelter.

Løsningen er, at dette ikke kan lade sig gøre, idet hver dominobrik vil udfylde både et mørkt og et lyst felt på skakbrættet, og da der er 32 lyse felter og kun 30 mørke, vil det derfor aldrig kunne lade sig gøre at dække brættet. Således er antallet af lyse felter, som er dækkede, i forhold til antallet af mørke felter, som er dækkede, en invariant under operationen, at man lægger en dominobrik på brættet.

Matematik
Victor

Victor eller Viktor er et drengenavn. Det blev brugt som tilnavn til Jesus i betydningen "sejrherre". I 2018 var der 9.631 danskere med navnet Victor, mens der var 4.609 med varianten Viktor.

Kendte personer med navnet
Børge Rosenbaum, kendt som Victor Borge, dansk pianist og entertainer.

Victor Montell, dansk teater- og filmskuespiller.
Victor Bailey, amerikansk elbassist i bl.a. Weather Report og Steps Ahead.
Victor Bendix, dansk komponist, koncertpianist, dirigent,
Victor Bremer, dansk øre-næse-halslæge.
Victor Christian von Plessen, dansk hofmand og amtmand.
Victor Cornelius, dansk komponist, pianist og sanger, bl.a."Tak for gode som for onde år".
Victor Crone, (Vic Heart) svensk sanger og guitarist
Victor Emanuel 2. af Italien, var konge af Piemonte, Savoyen og Sardinien og senere af Italien
Victor Feddersen, tidligere dansk roer som medvirkede i Guldfireren 1994-2000. 
Victor Fleming, amerikansk filminstruktør, bl.a. Troldmanden fra Oz og Borte med blæsten
Victor Granberg, svensk ballonskipper, Den går ikke, Granberg.
Victor Haderup, dansk tandlæge.
Victor Hugo, fransk forfatter kendt for bl.a. Klokkeren fra Notre Dame og Les Misérables
Victor Larsen, dansk politiker og proprietær.
Victor Bering Mehl, dansk modstandsmand.
Viktor Orbán, ungarsk politiker.
Victor Schiøler, dansk pianist og læge.
Victor Skaarup, dansk journalist og tekstforfatter, bl.a. "Til julebal i Nisseland" 

Pave Viktor 1., senere kanoniseret som Sankt Viktor.
Modpave Viktor 4..

Navnet anvendt i fiktion 
Anja og Viktor-filmene.
Viktor og Viktoria er en dansk film fra 1993.
Viktor "Viffer" Hansen er hovedpersonen i filmen Mig og Mafiaen og spilles af Dirch Passer. 
Usynlige Venner er en dansk familiefilm, der handler om Viktor på 8 år.

Andre sprog 
Svensk: Victor, Viktor 
Norsk: Viktor  
Finsk: Vihtori, Viktor  
Engelsk: Victor  
Tysk: Victor, Viktor  
Fransk: Victor, Victoire  
Italiensk: Vittorio, Vittore, Vittorino, Rino  
Spansk: Víctor, Victorio, Victoriano, Victorino

Andre artikler 
Victor Company Japan, japansk firma som producerer elektroniske produkter (fjernsyn, musikanlæg m.v.) .

Kilder 

Drengenavne
Mega Syd

Mega Syd er et indkøbscenter ved Ringvej Syd i Aarhus' sydlige bydel Viby J med fokus på store butikker.

Igennem 2000'erne var Kvickly (før 2009 Kvickly xtra), Elgiganten (før 2005 Electronic World) og Bauhaus de eneste butikker på stedet. Siden er centret udvidet til samlet 30.000 m² og rummer i dag 15 butikker: Bauhaus, Kvickly, PetWorld, Elgiganten, Babysam, Jysk, Sport 24 Outlet, McDonald's, Coop 365discount (før 2022 Fakta), Legekæden, Vordingborg Køkkenet, Skousen, Harald Nyborg, Power og Thansen. Sommer 2020 blev indkøbscentret udvidet med Mega Syd Apotek.

I tilknytning til centret er der derudover en OK benzintank samt 800 parkeringspladser.

Galleri

Kilder 

Indkøbscentre i Aarhus
Dværggalakse

En dværggalakse er en galakse, som er meget mindre og mindre lysstærk end for eksempel spiral- eller elliptiske galakser. En dværggalakse defineres normalt en galakse med en absolut størrelsesklasse svagere end -18. 

Dværggalakser er normalt kugle- eller ellipse-formede og findes ofte i grupper omkring mere lysstærke galakser.

Den Store Magellanske Sky og den Lille Magellanske Sky er eksempler på to dværggallakser. Begge befinder sig meget tæt på vores egen Mælkevejen-galakse.

Eksterne links 
 Dwarf Galaxies, universetoday.com 

Galakser
Hemmer

Hemmer er et mellem- og efternavn. Som efternavn er det ret sjældent i Danmark, idet 40 danskere bærer navnet i 2017.

Kendte personer med navnet 
 Eva Hemmer Hansen (19131983), dansk journalist og forfatter.
 Gerardo Hemmer (19711995), mexicansk skuespiller.
 Gunnar de Hemmer Hennetved (19071944), dansk stikker og korrespondent under Besættelsen.
 Hans Ritter von Hemmer (18691931), tysk general under Første Verdenskrig.
 Jarl (Robert) Hemmer (18931944), finlandsksvensk forfatter.
 Peter de Hemmer Gudme (18971944), dansk journalist og modstandsmand.
 Rafael Lozano-Hemmer (født 1967), mexicansk-canadisk elektronisk kunstner.

Se også 
 de Hemmer (adelsslægt), hollandsk eller westfalsk adelsslægt

Referencer 

Tyske efternavne
Danske efternavne
Svenske efternavne
Seniorverdensmesterskab i skak

Seniorverdensmesterskabet i skak er en skakturnering som er afholdt årligt af FIDE, det internationale skakforbund, siden 1991. Deltagerne skal være fyldt 60 år senest i det år, hvor mesterskabet afholdes. Både mænd og kvinder kan deltage. Seniorverdensmesterskabet i skak for kvinder er en selvstændig turnering, som kun er for kvinder, som er fyldt 50 år.

Seniorverdensmesterskabet er arrangeret efter svejtser-systemet med 11 runder. Det er en åben turnering, hvortil de nationale skakforbund må sende så mange spillere som de vil. Den separate kvinde-turnering afholdes hvis der er nok tilmeldte kvinder (mindst 12 kvinder fra fire forskellige FIDE-zoner). Vinderen af den åbne turnering tildeles titlen stormester hvis han (eller hun) ikke allerede har den. Vinderen af verdensmesterskabet for kvinder får titlen kvindestormester, hvis hun ikke allerede har den.

Vindere 
{| class="sortable wikitable"
! # !! År !! By !! Det åbne mesterskab!! Kvindemesterskabet
|-
| 1 || 1991 ||  ||  ||  
|-
| 2 || 1992 ||  ||  || 
|-
| 3 || 1993 ||  || || 
|-
| 4 || 1994 ||  ||  || 
|-
| 5 || 1995 ||  || || 
|-
| 6 || 1996 ||  ||  || 
|-
| 7 || 1997 ||  ||  ||  
|-
| 8 || 1998 ||  ||  || 
|-
| 9 || 1999 ||  ||  || 
|-
| 10 || 2000 ||  ||  || 
|-
| 11 || 2001 ||  ||  || 
|-
| 12 || 2002 || ||  || 
|- 
| 13 || 2003 ||  ||  || 
|-
| 14 || 2004 ||  ||  || 
|-
| 15 ||  2005 ||  ||  || 
|-
| 16 || 2006 ||  ||  || 
|-
| 17 || 2007 ||  ||  || 
|-
| 18 || 2008 ||  ||  og  || 
|-
| 19 || 2009 ||  ||  || 
|-
| 20 || 2010 ||  ||  || 
|-
| 21 || 2011 ||  ||  || 
|-
| 22 || 2012 ||  ||  || 
|-
| 23 || 2013 ||  |||| || 
|}

Kilder 
 1991-2007: mark-weeks.com: Other World Chess Champions
 2005: Chess-results.com
 2006: Chessbase.com
 2007: Chess-results.com
 2008: uschess.org
 2009: Chessdom.com
 2010: Chessdom.com 
 2011: Chess-results.com
 2012: Chess-results.com
 2012: FIDE: M Jens Kristiansen and WGM Galina Strutinskaya are World Senior Chess Champions
 2013: FIDE: REGULATIONS 23st Individual World senior chess championship
 Generelt: FIDE: FIDE World Veteran & Senior Championships (Forældet, se kilden for 2013 for aktuelle bestemmelser)

Skakturneringer
VM i skak
Samanidriget

Samanidriget (,), også kendt som Samani-dynastiet eller Samaniderne, var et sunni-persisk rige i Centralasien, opkaldt efter sin grundlægger Saman Khuda, der konverterede til islam. Det var et indfødt persisk dynasti i Persien og Centralasien efter sammenbruddet af det persiske Sassaniderige forårsaget af den arabiske erobring.

Herredømme 

Samaniderne regerede i 180 år i et område, som omfattede Khorasan (herunder Kabul), Ray, Transoxanien, Tabaristan, Kerman, Gorgan og området vest for disse landområder til Isfahan. Da deres magt var størst, kontrollerede samaniderne områder så langt sydpå som til Sulaiman bjergene i Pakistan, Ghazni og Kandahar. Samaniderne modellerede deres statslige organisation efter abbasiderne, hvilket kunne ses på kaliffens hof og organisation. Samaniderne blev belønnet for at støtte abbasiderne i Transoxanien og Khorasan, og med deres veletablerede hovedbyer i Bukhara, Balkh, Samarkand og Herat, manifesterede de riget efter at have besejret saffariderne.

Samaniderne fremmede kunsten, hvilket medvirkede til udvikling af videnskaber og litteratur, hvorved riget tiltrak lærde som Rudaki og Avicenna. Forskerne pointerer, at samaniderne genoplivede persisk kultur og det persiske sprog mere end buyiderne og saffariderne. De samanidiske myndigheder erklærede i et berømt edikt, at "her i denne region er sproget persisk, og konger af dette rige er persiske konger. Under den samanidiske periode blev den tadsjikiske nation dannet i Centralasien. Det samandiske rige betragtes som den første tadsjikiske stat, også tidligere iranske dynastier opstod fra de regioner tadsjikerne bebor op til nutiden.

Kilder

Bibliografi 
 Daniel, Elton. (2001) The History of Iran (The Greenwood Histories of the Modern Nations) Westport, CT: Greenwood Press. , 
 

Persien
Forhenværende emirater
Centralasiens historie
Luxembourg (flertydig)

Luxembourg kan have flere betydninger.

 Luxembourg – et storhertugdømme
 Luxembourg (distrikt) – et distrikt i storhertugdømmet Luxembourg
 Luxembourg (kanton) – en kanton i distriktet Luxembourg
 Luxembourg (by) – hovedstaden i storhertugdømmet Luxembourg
 Luxembourg (belgisk provins) – en provins i Belgien
 Jardin du Luxembourg – en park i Paris, Frankrig
 Musée du Luxembourg – et museum i Paris, Frankrig
 Palais du Luxembourg – et palads i Paris, Frankrig
Flåvatn

Flåvatn (eller Flåvatnet) er en sø som ligger i kommunerne Nome og Kviteseid i Vestfold og Telemark fylke i Norge. Søen ligger i Skiensvassdraget, og er en del af Telemarkskanalen.

Flåvatn har sit tilløb fra Kviteseidvatnet, og løber ud i «Straumen» ved Hogga sluser, på vej mod Eidselven og Norsjø.

Eksterne kilder og henvisninger 
 Telemarkskanalen 

Søer i Vestfold og Telemark
Nome
Kviteseid
Sinaibjerget

Sinaibjerget (,  eller ) også kaldet Horeb, er et bjerg på Sinaihalvøen i Ægypten, der traditionelt anses for at være identisk med det bibelske Sinaibjerg.

Geografi 
Sinaibjerget er et 2.285 meter højt bjerg tæt på Sankt Katharina by på Sinaihalvøen. Bjerget ligger tæt ved Sankt Katharina-bjerget, der med sine 2.629 meter er det højeste punkt i Ægypten.

Billedgalleri

Referencer

Bjerge i Asien
Egyptens geografi
Hogga sluser

Hogga sluser er det øverste sluseanlæg i Bandakkanalen, som er den øverste og yngste af de to kanaler, som udgør Telemarkskanalen. Sluseanlægget ligger i  elven Straumen ved Bandakmagasinets udløb i Nome. Løftehøjden er 7 meter fordelt på to slusekamre. 

Ved Hogga finder man et komplet anlæg med slusevogterbolig, vagtstue og driftsbygninger. Ved sluserne ligger også Hogga kraftverk.

Kilder

Nome
Vestfold og Telemarks geografi
Bygninger, konstruktioner og anlæg i Norge
Mind the Gap (Nabiha-album)

Mind the Gap er det andet studiealbum fra den danske-afrikanske sangerinde Nabiha, der udkom den 22. marts 2013 på disco:wax. Mind the Gap er ifølge Nabiha et "personligt popalbum med sange, som afspejler flere af mine tanker og oplevelser siden første plade." Om tematikken på albummet fortæller Nabiha: "Det gennemgående tema på den nye plade er, at man skal stole på sig selv. Så skal man nogle gange lige minde sig selv om, at det er okay, og at man skal følge sit hjerte."

Singler 
"Mind the Gap" blev udsendt som albummets første single den 10. september 2012. Sangens budskab er med Nabihas egne ord at, "vi skal passe på hinanden og på os selv, så vi alle kan komme sikkert til vores destination". Samtidig refererer titlen til "Mind the Gap"-skiltene på stationerne i Londons undergrund, der gør passagerne opmærksom på mellemrummet mellem toget og perronen. Titlen henviser også til Nabihas mellemrum mellem fortænderne, der betyder held og lykke i flere afrikanske lande. "Mind the Gap" opnåede en ottendeplads på download-hitlisten, og har modtaget guld for 15.000 downloads. På streaming-hitlisten opnåede singlen en 1. plads, og har modtaget platin for 1.8 millioner afspilninger.

Albummets anden single, "Ask Yourself" udkom den 18. februar 2013. Sangen handler om at komme videre efter et brud: "Den handler om at stå ved sig selv og sine handlinger, og budskabet er, at hvis du gav alt, kæmpede og elskede til fulde, er der ikke mere, du kunne have gjort. Nu skal du med god samvittighed komme videre med dit eget liv, for det har du fortjent".

Den 20. maj 2013 udkom albummets tredje single, "Kill It with Love". Sangen er skrevet på baggrund af en demonstration afholdt af den højreekstremistiske organisationen English Defence League i Aarhus, der blev mødt af en moddemonstration under navnet "Aarhus for mangfoldighed". Titlen "Kill It with Love" refererer til denne moddemonstration, der ifølge Nabiha "var en fed måde at slå den slags holdninger ihjel på".

Spor

Mind the Gap (EP) 
Mind the Gap udkom som Nabihas debutudgivelse i Nordamerika den 23. september 2014 på The End Records. EP'en indeholder sange fra Mind the Gap-albummet og hendes debutalbum Cracks (2010–11), samt de to nye sange "Bang That Drum" og "Animals". Forud for udgivelsen udkom singlen "Animals" den 27. maj 2014.

 (*) angiver yderligere produktion

Referencer 

Nabiha-album
Album fra 2013
Album fra 2014
Mikkel Torsting

Mikkel Torsting (født 30. oktober 1974 i Aarhus) - Sammen med Jesper Green dannede han i 1997 gruppen Musikk som var aktive fra 1998 til 2007.

Dj's fra Danmark
Macklemore

Ben Haggerty (født 19. juni 1983), kendt under sit kunstnernavn Macklemore og tidligere Professor Macklemore, er en amerikansk rapper og musiker. Han begyndte at udgive sin egen musik i 2000 og arbejder nu sammen med producer Ryan Lewis, violinist Andrew Joslyn og trompetisten Owuor Arunga. Han har fået en signifikant online fanbase. Han har udgivet et mixtape, tre EP'er og to albummer, dog er ingen af dem på et stort pladeselskab. Hans musikvideo "Thrift Shop" er blevet set på YouTube over 1 milliard gange, og den nåede førstepladsen i blandt andre USA og Danmark. I USA har den solgt mere end 2,2 millioner eksemplarer.

Macklemore udgav sit debutalbum The Heist den 9. oktober 2012, og det toppede som nummer to på den amerikanske Billboard 200-listen, hvor det solgte 78.000 eksemplarer i sin første uge.

Tidlige liv og indflydelser 
Haggerty er født og opvokset i Seattle, Washington. Han gik på Garfield High School og Nathan Hale High School, og endte med at få en bachelor på The Evergreen State College. Da han var interesseret i at nå en yngre generation gennem sin musik, var han en del af et program der fokuserede på uddannelse og kulturel identitet, kaldet "Gatewaysfor Incarcerated Youth", hvor han faciliterede musikværksteder.

Selvom han ikke er født ind i en musikalsk familie, støtter begge hans forældre hans musikalske eventyr. Haggerty var seks år gammel da han første gang stødte på hip hop, ved Digital Underground. Da han blev ældre brugte han sine somre sammen med sine venner, hvor de satte telte op og lyttede til radioen, lavede overspilninger og mixtapes af sange der blev spillet, da de ikke havde mulighed for at købe sangene selv, da de var mindreårige og ikke havde forældrenes accept.

Macklemore var fjorten da han startede med at skrive sange. I denne alder kaldte hans venner ham for Möcklimore. Da han startede med at rappe lyttede han til "en masse East Coast undergrunds hip hop", hvor især Freestylle Fellowship, Aceyalone, Living Legends, Wu-Tang Clan, Nas og Talib Kweli havde en indflydelse på ham.

Referencer

Eksterne links 

 
 
 

Rappere fra USA
Hadsund Skole

Hadsund Skole er en folkeskole beliggende i Hadsund i Mariagerfjord Kommune. Skolen har klasser fra børnehaveklasse til niende klasse med 750 elever fordelt på 28 klasser, og næsten 100 ansatte. Skolen er på 6000 kvadratmeter og blev indviet den 5. januar 2005. Skolen er en afdelingsopdelt skole, og hver afdeling har egen afdelingsleder. Klasselokalerne i udskolingsafdelingen har døre direkte ind til naboklassen, hvilket muliggør samarbejde med elever og lærere fra naboklassen i undervisningen. I alle klasselokaler er der interaktive tavler og trådløs IT-dækning til elevernes computere.

Skolen har tilhørende svømmehal og idrætshal. Skolen omfatter i alt ca. 11.200 m² etageareal, heraf 9.800 m² folkeskole, 1.000 m² svømmehal og 400 m² idrætsfaciliteter.

Den gamle skole i Hadsund lå på Kirkegade ved siden af byens kirke. Den rummede også svømmehal, men den er i dag blevet omdannet til en biograf. Den gamle skole blev i løbet af 2006 omdannet til Hadsund KulturCenter. Det blev indviet den 17. november 2006.

Ekstern henvisning 
 Hadsund Skoles hjemmeside 
 Hadsund Svømmehals hjemmeside

Kilder 

Folkeskoler i Mariagerfjord Kommune
Etableret i 2005
Skole
Abu Rayhan al-Biruni

Abū al-Rayhān Muhammad ibn Ahmad al-Bīrūnī kendt som Alberonius på Latin og Al-Biruni på Engelsk, var en persisk-Chorasmian lærer og polyhistor i det 11. århundrede.

Al-Biruni betragtes som en af de største lærere af den middelalderlige islamiske æra og var velbevandret i fysik, matematik, astronomi og naturvidenskab, udmærkede sig også som historiker, kronologist og sprogforsker. Han var fortrolig med khwarezmian, persisk, arabisk, sanskrit, og kendte også græsk, hebraisk, gammelsyrisk og berbersprog. Han tilbragte en stor del af sit liv i Ghazni som er i nutidens Afghanistan, og var hovedstaden i det Ghaznavidiske dynasti, der regerede de østlige iranske lande og det nordvestlige indiske subkontinent. I 1017 rejste han til det indiske subkontinent og blev den vigtigste fortolker af indisk videnskab til den islamiske verden. Han får titlerne som "grundlægger af indologi" og "første antropolog". Han fik titlen al-Ustdadh ("Mesteren") for hans bemærkelsesværdige beskrivelse af begyndelsen af det 11. århundredes Indien. Han har også bidraget til Geologisk Institut, og betragtes som "faderen til geodæsi" for hans vigtige bidrag til dette område, sammen med hans betydelige bidrag til geografi.

Liv
Han blev født i Kath, hovedstaden i Afrighid-dynastiet af Khwarezm (eller Chorasmia). Han tilbragte sine første 25 år i Khwarezm, hvor han studerede fiqh, teologi, grammatik, matematik, astronomi, til sygepasser og andre videnskaber. Det iranske Khwarezmian sprog, som var Birunis modersmål sammen med persisk, overlevede flere århundreder, indtil  regionen blev præget af tyrkerne.

Han var sympatisk indstillet over for Afrighiderne, der blev væltet af Mamuniderne i 995. Efter dette forlod han sit hjemland for Bukhara, dengang under den Samanidiske hersker Mansur 2. Der talte han også med Avicenna. Der er bevaret udveksling af synspunkter mellem de to forskere.

I 998 tog han til Ziyaride emiren af Tabaristan, hvor han skrev sit første vigtige arbejde, al-Athar al-Baqqiya 'et al-Qorun al-Khaliyya (bogstaveligt: "De resterende spor af de seneste århundreder" og oversat som "Kronologisk oversigt over gamle nationer" eller "spor af fortiden") om historisk og videnskabelig kronologi, sandsynligvis omkring år 1000.

I 1017 overtog Mahmud af Ghazni byen Rey. De fleste forskere, heriblandt al-Biruni, blev taget til Ghazna, hovedstaden i det Ghaznavidiske dynasti. Biruni blev gjort til Astrolog og ledsagede Mahmud på hans invasioner i Indien, og boede der et par år. Biruni blev stort set bekendt med alle ting i relation til Indien. Han kan endda have lært noget sanskrit. I denne periode skrev han Kitab ta'rikh al-Hind, og blev færdig med den omkring 1030.

Kilder

Eksterne henvisninger 

Persere
Den Islamiske Guldalder